Համահայկական հայագիտական օլիմպիադա 2019 - 1

Հարգելի՛ գործընկերներ.

ՀՀ կրթության և գիտության նախարարությունը սկսում է 2019 թվական Հայահայկական հայագիտական օլիմպիադայի նախապատրաստական աշխատանքներ:

Որպես առաջին քայլ՝ դիտարկում ենք օլիմպիադային մրցույթների անցկացման կարգի կամ կանոնների սահմանում և մրցութային առաջադրանքների ձևավորում:

Հաշվի առնելով սփյուռքում ուսումնական ծրագրերի և ուսումնական դասընթացի կազմակերպման առանձնահատկությունների բազմազանությունը, ինչպես նաև կազմակերպիչների ձգտումը ընդարձակելու մասնակիցների ցանկը, խնդրում եմ բոլոր շահագրգիռ կազմակերպություններին և կրթօջախներին ներկայացնել առաջարկություններ.

1. հայոց լեզվի, գրականության, պատմության, մշակույթի մրցույթ(ներ)ի անցկացման ձևի, կանոնների վերաբերյալ.

ա. միասնական կամ տարանջատված,

բ. փուլերի քանակը և դրանց հաղթահարման չափանիշները,

գ. գրավոր և բանավոր խոսքի համակցությունը,

1. հայոց լեզվի և գրականության, պատմության, մշակույթի մրցույթ(ներ)ի բովանդակության վերաբերյալ.

ա. լեզվական առաջադրանքների մակարդակը, ձևը, քանակը,

բ. գրականության առաջադրանքների մակարդակը, ձևը,

գ. առաջարկվող հայ հեղիանկների ցանկը և աշխատությունները,

դ. մշակույթի պատմության կամ մշակութաբանական հարցերի կշիռը ընդհանուր հարցաշարում,

ե. հայոց պատմության ծավալը և թեմաները,

3. գնահատման հիմնական սկզբունքները,

4. գիտելիքների ստուգման այլ ձևերի վերաբերյալ,

5. այլ՝ մրցութային և ոչ մրցույթային (նախասիրական) միջոցառումների վերաբերյալ,

6. ժամանցային միջոցառումների վերաբերյալ,

7. ուսուցողական և ճանաչողական միջոցառումների վերաբերյալ,

8. մասնակիցների հավաքագրման և տեղական փուլերի անցկանցման նպատակահարմարության վերաբերյալ:

Խրախուսելի են սույն հարցադրումներից դուրս բոլոր առաջարկությունները և նկատառումները:

2019թ. Հայահայկական հայագիտական օլիմպիադայի անցկացման կարգը և առաջադրանքների բովանդակությունը ձևավորվելու են հաշվի առնելով նախկին տարիների փորձը, ՀՀ ԿԳՆ-ի՝ սփյուռքում միասնական կրթական չափորոշիչների մասին տեսլականը և ձեր առաջարկությոնները:

Խնդրում ենք նկատի ունենալ այն, որ օլիմպիադան անցկացվում է 14-18 տարեկան բոլոր տիպի հայկական կրթօջախների սաների համար:

Խնդրում ենք առաջարկությունների ներկայացնել առանձին նամակով՝ մինչև հոկտեմբերի 30-ը ժամկետում, ՀՀ կրթության և գիտության նախարարություն հետևյալ էլ.հասցեով.

[spyurq@yahoo.com](mailto:spyurq@yahoo.com)

[tamara.zalinyan@edu.am](mailto:tamara.zalinyan@edu.am)

Սիրով,

Սփյուռքի հետ կապերի բաժնի աշխատակազմ